**Cynyddu Ehangu Cyfranogiad mewn cyrsiau TAR/ProfCE**

Er mwyn cyrchu ein cymorth bydd angen i chi wneud cais llwyddiannus i astudio cwrs TAR neu ProfCE, o flwyddyn academaidd 2022-23. Gellir cyflwyno cais trwy ymgymryd â phroses ymgeisio arferol y Coleg. Os bernir eich bod yn gymwys i dderbyn y fwrsariaeth hon, nid yw hyn yn golygu eich bod wedi cael eich derbyn i astudio’r rhaglen.

Os yw un o’r gosodiadau isod yn berthnasol i chi, efallai byddwch yn gymwys i dderbyn bwrsari a chymorth i astudio’r rhaglen.

* Mae gennych anabledd cydnabyddedig o dan Ddeddf Cydraddoldeb 2010 <https://www.gov.uk/definition-of-disability-under-equality-act-2010>
* Rydych yn derbyn gofal, fel y’i diffinir gan Lywodraeth Cymru fel Plant sy’n Derbyn Gofal gan Awdurdodau Lleol <https://gov.wales/children-looked-after-local-authorities>
* Rydych yn perthyn i grŵp lleiafrifoedd ethnig, o dan ddeddf Cydraddoldeb 2010 <https://www.gov.uk/definition-of-disability-under-equality-act-2010> yn unol â <https://gov.wales/initial-teacher-education-black-asian-and-minority-ethnic-recruitment-plan-html>
* Nid ydych yn cyfri’ch hun yn ddyn neu’n fenyw
* Rydych yn dod o deulu o deithiwr Sipsiwn neu Romani, o dan Ddeddf Cydraddoldeb 2010  <https://www.gov.uk/definition-of-disability-under-equality-act-2010>
* Chi yw’r aelod cyntaf o’ch teulu i astudio Addysg Uwch
* Rydych chi’n dod o ardal o amddifadedd, ardal sydd wedi’i rhestri ym Mynegai Amddifadedd Lluosog Cymru. Mae gan Abertawe 11 ward yn y 10% isaf, a bydd myfyrwyr sy’n byw yn y wardiau hyn yn gymwys. Gall myfyrwyr ddarganfod a yw eu codau post yn gymwys trwy ymweld â’r wefan isod: <https://apps.dataunitwales.gov.uk/welshindexofmultipledeprivation/>
* Rydych yn 25 neu’n iau ac yn gofalu am unigolyn/eraill, fel y’i diffinnir ym Mholisi Oedolion Ifans sy’n Gofalu’r Coleg [https://www.gcs.ac.uk/sites/default/files/Young Adult Carers Policy.pdf](https://www.gcs.ac.uk/sites/default/files/Young%20Adult%20Carers%20Policy.pdf)

Y cymorth a gynigir i chi:

**Strategaethau cymorth pwrpasol i gynyddu amrywiaeth**

**Cyfnod Sefydlu Estynnol**

Bydd Arweinydd y Rhaglen yn rhoi cyflwyniad i chi o’r cwrs, y coleg a’r llwyth gwaith. Bydd myfyrwyr yn cael cyfle hefyd yn ystod y cyfod hwn i gwrdd â staff cymorth, gan gynnwys: Staff y Llyfrgell, Tîm AU a Swyddogion Cymorth.

**Mynediad at Fentor Ehangu Cyfranogiad**

Fel myfyriwr Rhan-amser ni fydd gennych diwtor o reidrwydd, ond byddwn ni’n cynnig cymorth i chi fel rhan o’r cwrs. Fel rhan o’r bwrsari hwn bydd gennych fynediad at fentor a fydd yn eich helpu chi gyda’ch astudiaethau. Bydd y mentor yn gweithredu fel tiwtor. Bydd eich mentor hefyd yn eich cyfeirio at wasanaethau cymorth ychwanegol os oes angen.

**Bwrsari £250**

Bydd myfyrwyr sy’n bodloni’r meini prawf mewn perthynas ag un neu fwy o’r categorïau a restrir uchod yn derbyn bwrsari o £250 y flwyddyn. Gwneir y taliad mewn dau swm - £125 ar ddechrau’r flwyddyn a £125 ar ddiwedd semester 1.

**Bydd gwybodaeth am sut i ymgeisio ar gyfer y bwrsari yn cael ei ddarparu unwaith y byddwch wedi gwneud cais i astudio’r cwrs**

**Os oes gennych unrhyw ymholiadau, cysylltwch â Holly Donohoe** [**holly.donohoe@gcs.ac.uk**](mailto:holly.donohoe@gcs.ac.uk) **neu Beth Hughes** [**bethan.hughes@gcs.ac.uk**](mailto:bethan.hughes@gcs.ac.uk)